[{"text_idx": "#000010", "text": "Zein izan da zure jokabidea El Conquistador del Caribe saioan?Etxekoek esaten zidaten saiatzeko gehiegi ez nabarmentzen, isilik egoten, baina nik oso argi nuen ez nuela paperik antzeztuko han, nintzen bezalakoa izango nintzela, %100 naturala; horrela ez jokatzeko, etxean geratuko nintzen. Zentzu horretan, ez dut ulertu Iker Salinasen jarrera, adibidez: 'Nik ez dizkiet telebista-minutuak emango'. Ikusleek ongi pasa nahi dute zurekin, ezagutu nahi zaituzte benetan nolakoa zaren..."}, {"text_idx": "#000020", "text": "Bi fase, eta bi kapitain: Seleta aurrena, eta Eneko, gero. Zer moduz moldatu zara haiekin?Seleta hil arte jarraitzen genuen; Corocoteak bezalakoa zen, ero puntu horrekin, baina den-dena ematen zuen. Enekok, Cacaten parte izateko aukeratu ninduenean, pozik nengoen; gero, damutu egin naiz; harroputza iruditu zait."}, {"text_idx": "#000021", "text": "Datorren urtean berriz lehiatzera joanda, agian, bizitu ahalko zenuke azken fase hori... Proposatuko balizute, animatuko zinateke? Lehiakide moduan, ez, ezta pentsatu ere. Aurtengo edizioan egin dudana ez dut gaindituko, oso harro nago egin dudanarekin, ez zait arantzarik sartuta geratu. Parte hartzera, esan bezala, ez nintzateke joango, baina kapitain lanak egitera, bai; nire burua ikusiko nuke. Iruditzen zait badakidala antzematen nor doan benetan urruti iristen saiatzera, nor doan protagonismo bila..."}, {"text_idx": "#000022", "text": "Programa ikusten ari zara?Bai, ikusten ari naiz. Maiatzaren 24ko kapitulua, adibidez, arraroa egin zitzaidan, hemeretzi atal eta gero, ni dagoeneko ez nengoelako. Astelehenero, urduri jartzen nintzen: 'Ea zer esaten dudan gaur...', pentsatzen nuen, bizitako guztiaz ez bainaiz gogoratzen. Programa amaitzeko gogoa daukat hein batean, iritsi dadila finala."}, {"text_idx": "#000026", "text": "Ikus-entzule ugari zure alde daude, eta keinu ugari jaso dituzu.Abentura hasi aurretik, beldurra neukan, egin dudanaren ordez, bigarren egunean joan nintekeelako etxera, edo maila txarra erakutsi, edo taldekideren batekin harreman txarra izan eta beste irudi bat eman zaleen aurrean, baina, positiboki ikusi naute, eta horrekin oso pozik nago. Debatean, adibidez, Parisko zale batek bidalitako eskutitza erakutsi zidaten, izugarria izan zen. Horrekin, irabazle sentitzen naiz. Esan bezala, horretan asko lagundu du bizitzea tokatu zaidanak; alderantziz izan balitz, jakin nahiko nuke zer nolako babesa jasoko ote nuen."}, {"text_idx": "#000029", "text": "Zuk egindakoaren zati bat, hauxe: lau duelu egin, eta hiru gainditu. Zein izan da gogorrena?Kupelena, egin nuen aurrenekoa, zalantzarik gabe. Bi ordu eta erdiz lehiatu ginen Maialen, Andrea eta hirurok. Andreari irabazteak sekulako indarra eman zidan hurrengo asteetarako, egia esan. Enborrari kolpeak ematearena eta sokena azkarrago egin genituen, 30-40 minutu."}, {"text_idx": "#000036", "text": "Mikel Arruti: \"Irabazteko prestatu nintzen, baina ez dut ezertarako aukerarik izan\""}, {"text_idx": "#000038", "text": "Geltoki kalea 4, Lasarte-Oria 20160 Gipuzkoa"}]